初得庵基於青山用立方韻請道祖同賦
作者：葛勝仲
朝代：宋

paragraphs: 身閒那贈繞朝策，來作菁山數旬客。
結庵痛謝九流賓，輕重嫌人分履屐。
才通箭道菖蒲潭，幼輿政合居山巖。
鬭健更須升絕頂，接天巨浸浮東南。
從來不辦王濟癖，石磴騎危甘脚歷。
欲将土木化荆榛，坐嘆清風來入室。
練裙葛帔居山村，共怪膏粱相國孫。
祝雞爲鄰言不食，自此相從煮白石。